Toetuskiri
Narva Linnavalitsus toetab Rakvere Linnavalitsuse taotluse esitamist Riigikogu kultuurikomisjonile Arvo Pärdi muusikamaja kui riiklikult tähtsa kultuuriehitise ehitamiseks Eesti Kultuurkapitali vahenditest.
[bookmark: _GoBack]Rakvere linn toetas Narva linna pürgimist Euroopa Kultuuripealinnaks aastal 2024, ning püsis hoolimata takistustest Narvaga, tehes tihedat koostööd selle unistuse ja kogu Virumaa jaoks olulise eesmärgi täitmisel. Kuigi tiitel jäi seekord saamata, siis poisitiivne kogemus ja soov koostööd teha jääb.
Rakverega ühiselt kultuuripealinna taotlust täites ja hetke olukorda Virumaa kultuurimaastikul analüüsides, jõudsime arusaamale, et Arvo Pärdi muusikamaja mitte ei konkureeriks olemasolevate võimalustega, vaid täiendaks kultuurilist mitmekesisust kogu Virumaal. Samuti aitaks muusikamaja luua ja säilitada kultuurist osasaamise ning kultuuriloome võimalusi mitte ainult Virumaal, vaid kogu Eestis, soodustades seeläbi koostööd, kultuurielu järjepidevust ja arengut. Oluline osa oleks ka rahvakultuuri edendamisel kogukonnale ja elanikkonna eri rühmadele, lastele ja noortele suunatud tegevuste kaudu.
Arvo Pärdi muusikamajas oleks loodud kõik võimalused kunsti, sh kaasaegse kunsti eksponeerimiseks selleks sobilikes (vajalike tehniliste lahendustega) ruumides, kus oleks professionaalne valgustus, videoteoste eksponeerimise võimalus ja palju muid võimalusi. Pakkudes sellega ka Narva inimestele võimaluse kõrgkultuuri nautida kodule lähedal.
Eelpooltoodut arvesse võttes teeb Narva Linnavalitsus Riigikogu kultuurikomisjonile ettepaneku rahastada Arvo Pärdi muusikamaja ehitamist Eesti Kultuurkapitali vahenditest kui riiklikult tähtsat kultuuriehitist.
